CELEX: 32019R1404
Language: hu
Date: 2019-09-06 00:00:00
Title: A Bizottság (EU) 2019/1404 végrehajtási rendelete (2019. szeptember 6.) egyes áruk Kombinált Nómenklatúra szerinti besorolásáról

13.9.2019   
               
               
                  HU
               
               
                  Az Európai Unió Hivatalos Lapja
               
               
                  L 236/14
               
            
         A BIZOTTSÁG (EU) 2019/1404 VÉGREHAJTÁSI RENDELETE
         (2019. szeptember 6.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:
         
                     (1)
                  
                  
                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
                  
               
                     (2)
                  
                  
                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
                  
               
                     (3)
                  
                  
                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (2) oszlopában feltüntetett KN-kód alá kell besorolni a (3) oszlopban kifejtett indokok alapján.
                  
               
                     (4)
                  
                  
                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
                  
               
                     (5)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.
         
         
            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. szeptember 6-án.
            
               
                  a Bizottság részéről,
               
               
                  az elnök nevében,
               
               Stephen QUEST
               
                  főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 269., 2013.10.10., 1. o.
         
         
            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
      
         
            MELLÉKLET
            
                        Árumegnevezés
                     
                     
                        Besorolás
                        (KN-kód)
                     
                     
                        Indokolás
                     
                  
                        (1)
                     
                     
                        (2)
                     
                     
                        (3)
                     
                  
                        Csúcspár műanyagból és fémből (acélból, volfrámcsúccsal), amelyet speciálisan skandináv gyalogláshoz használt botokra pattintós rendszerrel történő rögzítésre terveztek.
                        Lásd a képet (*1)
                        
                     
                     
                        9506 91 90 
                     
                     
                        A besorolást a Kombinált Nómenklatúra értelmezésére vonatkozó 1. és 6. általános szabály, a 95. árucsoporthoz tartozó Megjegyzések 3. pontja, valamint a 9506 , a 9506 91  és a 9506 91 90  KN-kód szövege határozza meg.
                        A skandináv gyalogláshoz használt botok nem tekinthetők a 6602  vámtarifaszám alá tartozó sétapálcának, sétabotnak és hasonlónak. A skandináv gyalogláshoz használt botok objektív jellemzői eltérnek a 6602  vámtarifaszám alá tartozó sétapálcák és sétabotok objektív jellemzőitől, mivel arra tervezték őket, hogy párban használva a sífutás mozgásához hasonlóan tolják előre a testet. A fogantyúk – a sífutó botok fogantyúihoz hasonlóan – a botok függőleges meghosszabbításai, míg a sétapálcák és sétabotok fogantyúi a rúd vízszintes meghosszabbításai, ami lehetővé teszi a felhasználók számára, hogy testtömegüket megtartsák a bottal.
                        A skandináv gyaloglás különbözik a hétköznapi gyaloglástól, mivel a felsőtest is dolgozik, hogy a botok segítségével előretolja a testet, következésképpen a 9506  vámtarifaszám értelmében vett fizikai gyakorlatnak tekinthető.
                        A csúcsoknak jellegzetes az alakjuk és a kialakításuk, és egyedi rögzítőrendszerrel rendelkeznek, amelynek köszönhetően kizárólag vagy elsősorban a skandináv gyalogláshoz használt botokhoz (a 9506  vámtarifaszám alá tartozó árucikkekhez) használhatók a 95. árucsoporthoz tartozó Megjegyzések 3. pontja értelmében. A 6603  vámtarifaszám alá, a 6602  vámtarifaszám alá tartozó sétapálcák és sétabotok alkatrészeként történő besorolás ezért a 66. árucsoporthoz tartozó Megjegyzések 1.c) pontja alapján kizárt.
                        A csúcsokat ezért a 9506 91 90  KN-kód alá kell besorolni általános fizikai gyakorlatokhoz való árucikk és felszerelés alkatrészeként.
                     
                  
               (*1)  A kép csupán tájékoztató jellegű.